Document ID: 31988R0479

*****
ΚΑΝΟΝΙΣΜΟΣ (ΕΟΚ) αριθ. 479/88 ΤΗΣ ΕΠΙΤΡΟΠΗΣ
της 22ας Φεβρουαρίου 1988
για λεπτομέρειες εφαρμογής ετήσιας κοινοτικής δασμολογικής ποσοστώσεως 2 500 τόνων ακαβούρντιστης βύνης που υπάγεται στη διάκριση 1107 10 99 της συνδυασμένης ονοματολογίας, καταγωγής και προελεύσεως Φινλανδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 4081/87 του Συμβουλίου της 21ης Δεκεμβρίου 1987 περί ανοίγματος ετήσιας κοινοτικής δασμολογικής ποσοστώσεως για την ακαβούρντιστη βύνη που υπάγεται στη διάκριση 1107 10 99 της συνδυασμένης ονοματολογίας, καταγωγής και προελεύσεως Φινλανδίας (1), και ιδίως το άρθρο 2,
Εκτιμώντας:
ότι θα πρέπει να εξασφαλιστεί η πρόσβαση όλων των εισαγωγέων της Κοινότητας στην ετήσια ποσόστωση των 2 500 τόνων βύνης και να προβλεφθεί, για κάθε έτος, η άνευ διακοπής εφαρμογή της μειώσεως, που προβλέπεται από 100 ECU ανά τόνο της εισφοράς κατά την εισαγωγή μέχρι την εξάντληση της ποσότητας αυτής·
ότι ο τρόπος αυτός διαχειρίσεως απαιτεί στενή συνεργασία μεταξύ των κρατών μελών και της Επιτροπής, η οποία πρέπει να μπορεί, ιδίως, να παρακολουθεί το ρυθμό με τον οποίο εξαντλείται η δασμολογική ποσόστωση και να ενημερώνει σχετικά τα κράτη μέλη·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο παρών κανονισμός καθορίζει τις λεπτομέρειες εφαρμογής ετήσιας κοινοτικής δασμολογικής ποσοστώσεως, που άνοιξε από την 1η Ιανουαρίου 1988 με τον κανονισμό (ΕΟΚ) αριθ. 4081/87 του Συμβουλίου, με μείωση της εισφοράς κατά την εισαγωγή από 100 ECU ανά τόνο για 2 500 τόνους ακαβούρντιστης βύνης της διακρίσεως 1107 10 99 της συνδυασμένης ονοματολογίας, καταγωγής και προελεύσεως Φινλανδίας.
Άρθρο 2
1. Οι αιτήσεις για πιστοποιητικό εισαγωγής στα πλαίσια της ποσοστώσεως, οι οποίες πρέπει να συνοδεύονται από αίτηση προκαθορισμού της εισφοράς, η οποία μειώνεται κατά 100 ECU ανά τόνο, μπορούν να κατατίθενται στον αρμόδιο οργανισμό μέχρι την τελευταία Δευτέρα κάθε μηνός στη 1 μ.μ.
2. Οι αιτήσεις που αναφέρονται στην παράγραφο 1 γίνονται αποδεκτές εφόσον συνοδεύονται από αντίγραφο του φινλανδικού πιστοποιητικού εξαγωγής. Το πιστοποιητικό αυτό πρέπει να αναφέρεται στον κανονισμό (ΕΟΚ) αριθ. 4081/87.
Άρθρο 3
Τα κράτη μέλη ανακοινώνουν στην Επιτροπή, την τελευταία Δευτέρα κάθε μηνός μετά τη 1 μ.μ., τις αιτήσεις εκδόσεως πιστοποιητικού οι οποίες κατατέθηκαν σε εφαρμογή του άρθρου 2.
Άρθρο 4
1. Εντός προθεσμίας 4 εργάσιμων ημερών η Επιτροπή αποφασίζει:
- να δώσει συνέχεια στις αιτήσεις πιστοποιητικών, στο μέτρο που η συνολική αθροιστική ποσότητα για το τρέχον έτος δεν υπερβαίνει τους 2 500 τόνους,
- να αναγγείλει το κλείσιμο της δασμολογικής ποσοστώσεως για το τρέχον έτος εφόσον εξαντλήθηκε η ποσότητα των 2 500 τόνων,
και ενημερώνει τον αρμόδιο οργανισμό.
2. Ο αρμόδιος οργανισμός ενημερώνει αμέσως τους ενδιαφερόμενους για την απόφαση της Επιτροπής.
Άρθρο 5
1. Ο αρμόδιος οργανισμός εκδίδει το πιστοποιητικό εισαγωγής συναρτήσει της αποφάσεως της Επιτροπής που προβλέπεται στο άρθρο 4 παράγραφος 1 πρώτη περίπτωση.
2. Τα πιστοποιητικά εισαγωγής ισχύουν από την πραγματική ημερομηνία εκδόσεώς τους μέχρι το τέλος του τρίτου μήνα που ακολουθεί. Η τελευταία ημέρα ισχύος του πιστοποιητικού δεν μπορεί να είναι μεταγενέστερη από την ημερομηνία της 31ης Δεκεμβρίου του τρέχοντος έτους.
3. Η αίτηση για πιστοποιητικό και το πιστοποιητικό εισαγωγής περιλαμβάνουν:
- στη θέση 12, την ένδειξη «πιστοποιητικό εκδοθέν σε εφαρμογή του κανονισμού (ΕΟΚ) αριθ. 4081/87»,
- στη θέση 13, την ένδειξη «Φινλανδία»,
- στη θέση 14, την ένδειξη «Φινλανδία».
Το πιστοποιητικό υποχρεώνει τον εισαγωγέα να εισαγάγει προϊόντα καταγωγής και προελεύσεως Φινλανδίας.
Άρθρο 6
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Φεβρουαρίου 1988.

Labels: 3
18
17